ddrg/super_eurlex huggingface dataset:
SL Uradni list Evropske unije L 173/9

SKLEP SVETA

z dne 28. junija 2011

o začetku avtomatizirane izmenjave podatkov iz registrov vozil v Sloveniji

(2011/387/EU)

SVET EVROPSKE UNIJE JE –

ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 25 Sklepa,

ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (2), zlasti člena 20 in poglavja 4 Priloge k Sklepu,

ob upoštevanju naslednjega:

(1) V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravne učinke, dokler niso razveljavljeni, razglašeni za nične ali spremenjeni zaradi izvajanja Pogodb.

(2) Skladno s tem se uporablja člen 25 Sklepa 2008/615/PNZ, Svet pa mora s soglasno odločitvijo ugotoviti, ali so države članice začele izvajati določbe poglavja 6 navedenega sklepa.

(3) Člen 20 Sklepa 2008/616/PNZ določa, da je treba sklepe iz člena 25(2) Sklepa 2008/615/PNZ sprejeti na podlagi poročila o oceni, ki je oprto na vprašalnik. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

(4) V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila pristojna delovna skupina Sveta, zadeva vsako avtomatizirano izmenjavo podatkov in ga mora država članica izpolniti takoj, ko meni, da v ustrezni kategoriji podatkov izpolnjuje predpogoje za delitev podatkov.

(5) Slovenija je izpolnila vprašalnik o varstvu podatkov in vprašalnik o podatkih iz registrov vozil.

(6) Slovenija je opravila uspešen preskus z Nizozemsko z namenom ocenitve rezultatov iz vprašalnika o podatkih iz registrov vozil.

(7) V Sloveniji je bil opravljen ocenjevalni obisk, o katerem je belgijsko/nizozemska ocenjevalna skupina pripravila poročilo in ga posredovala pristojni delovni skupini Sveta z namenom ocenitve vprašalnika o podatkih iz registrov vozil.

(8) Splošno poročilo o oceni, v katerem so povzeti rezultati iz vprašalnika, ocenjevalnega obiska in preskusa v zvezi s podatki iz registrov vozil, je bilo predloženo Svetu –

SPREJEL NASLEDNJI SKLEP:

Člen 1

Slovenija je za namene avtomatiziranega iskanja podatkov iz registrov vozil v celoti začela izvajati splošne določbe o varstvu podatkov iz poglavja 6 Sklepa 2008/615/PNZ in je upravičena prejemati in pošiljati osebne podatke v skladu s členom 12 navedenega sklepa, in sicer od datuma začetka veljavnosti tega sklepa.

Člen 2

Ta sklep začne veljati na dan sprejetja.

V Luxembourgu, 28. junija 2011 Za Svet Predsednik FAZEKAS S.

(1) UL L 210, 6.8.2008, str. 1.

(2) UL L 210, 6.8.2008, str. 12.
(6)

Poleg tega so bili s seznama odstranjeni obrati št. 14 iz Priloge II k Odločbi 2009/861/ES (BG 1312002 „Milk Grup“ EOOD), št. 25 (BG 1612020 ET „Bor –Chvor“), št. 70 (BG 2412041 „Mlechen svyat 2003“ OOD) in št. 92 (2212023 „EL BI BULGARIKUM“), saj so zaradi izpolnjevanja zahtev iz poglavja I oddelka IX Priloge III k Uredbi (ES) št. 853/2004 pridobili dovoljenje za dajanje mlečnih proizvodov na notranji trg Skupnosti.
(9)

V skladu s členom 3(2)(a) in členom 13 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (6) se programi izkoreninjenja in nadzora živalskih bolezni (veterinarski ukrepi) financirajo iz Evropskega kmetijskega jamstvenega sklada (EKJS). Poleg tega je v drugem odstavku člena 13 navedene uredbe določeno, da v utemeljenih izjemnih primerih za ukrepe in programe, ki jih zajema Odločba 2009/470/ES, stroške administracije in osebja, ki jih imajo države članice in upravičenci pomoči iz EKJS, krije navedeni sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.
(1)

V Aktu o pristopu iz leta 2003 je določeno, da lahko Slovaška v skladu s pogoji, določenimi v Aktu, še sedem let po pristopu, tj. do 30. aprila 2011, ohrani v veljavi prepovedi, na podlagi katerih fizične in pravne osebe iz drugih držav članic EU, ki nimajo sedeža ali niso registrirane ali nimajo poslovalnice ali agencije na Slovaškem, ne smejo pridobiti kmetijskih zemljišč. Gre za začasno izjemo od prostega pretoka kapitala, ki je zagotovljen s členi 63 do 66 Pogodbe o delovanju Evropske unije. Prehodno obdobje se lahko podaljša samo enkrat za obdobje do treh let.
(5)

Irska, Španija, Nizozemska in Združeno kraljestvo so leta 2010 vzpostavili programe za zgodnje odkrivanje OsHV-1 μνar in uporabili ustrezne omejitve premikov iz Uredbe (EU) št. 175/2010. Glede na rezultate nadziranja, ki so ga izvedle navedene države članice v okviru navedenih programov, so deli Unije prosti bolezni OsHV-1 μνar.
(1)

Svet je s Sklepom z dne 22. novembra 2010 (2) (v nadaljnjem besedilu: Sklep) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2010 do 7. novembra 2013.
SL Uradni list Evropske unije C 92/8

SKLEP SVETA

z dne 21. marca 2011

o imenovanju luksemburških, malteških in avstrijskih članov in nadomestnih članov upravnega odbora Evropske agencije za varnost in zdravje pri delu

2011/C 92/04

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1), zlasti člena 8 Uredbe,

ob upoštevanju seznama predlogov za imenovanje, ki so jih Svetu predložile vlade držav članic ter organizacije delodajalcev in delavcev,

ob upoštevanju seznamov članov in nadomestnih članov Svetovalnega odbora za varnost in zdravje pri delu,

ob upoštevanju naslednjega:

(1) Svet je s Sklepom z dne 22. novembra 2010 (2) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2010 do 7. novembra 2013.

(2) Malteška vlada in organizacije delavcev so podali predloge imenovanj za več prostih mest za Luksemburg, Malto in Avstrijo –

SPREJEL NASLEDNJI SKLEP:

Člen 1

Za člane in nadomestne člane upravnega odbora Evropske agencije za varnost in zdravje pri delu so za obdobje do 7. novembra 2013 imenovani:

I. PREDSTAVNIKA VLADE

Država Član Nadomestni član Malta g. Mark GAUCI g. Vince ATTARD





II. PREDSTAVNIKI ORGANIZACIJ DELAVCEV

Država Člani Nadomestni člani Luksemburg g. Marcel GOEREND g. Raffaele PAOLETTI Malta g. Jesmond BONELLO g. Joseph CARABOTT Avstrija ga. Julia NEDJELIK-LISCHKA g. Alexander HEIDER

Člen 2

Svet bo člane in nadomestne člane, ki še niso predlagani, imenoval pozneje.

Člen 3

Ta sklep začne veljati na dan sprejetja.

V Bruslju, 21. marca 2011 Za Svet Predsednik MARTONYI J.

(1) UL L 216, 20.8.1994, str. 1.

(2) UL C 322, 27.11.2010, str. 3.
(1)

Alpska biogeografska regija iz člena 1(c)(iii) Direktive 92/43/EGS zajema ozemlja Unije na območju Alp (Avstrija, Italija, Nemčija, Francija in Slovenija), Pirenejev (Francija in Španija), Apeninov (Italija), severnega fenoskandijskega gorovja (Švedska in Finska), Karpatov (Poljska, Slovaška in Romunija), Balkanskega, Rilskega in Pirinskega gorovja, Rodopov ter Saštinske Sredne gore (Bolgarija), kot je podrobno določeno na biogeografski karti, ki jo je 25. aprila 2005 odobril odbor, ustanovljen s členom 20 navedene direktive, v nadaljnjem besedilu: odbor za habitate.
SL Uradni list Evropske unije L 5/27

SKLEP KOMISIJE

z dne 7. januarja 2011

o spremembi Priloge XI k Direktivi Sveta 2003/85/ES glede seznama laboratorijev, pooblaščenih za ravnanje z živim virusom slinavke in parkljevke

(notificirano pod dokumentarno številko C(2010) 9592)

(Besedilo velja za EGP)

(2011/7/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavlja Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1), in zlasti člena 67(2) Direktive,

ob upoštevanju naslednjega:

(1) Direktiva 2003/85/ES določa minimalne nadzorne ukrepe, ki se uporabljajo v primeru izbruha slinavke in parkljevke, ter nekatere preventivne ukrepe za boljšo ozaveščenost o zadevni bolezni ter pripravljenost pristojnih organov in kmetijskega prebivalstva nanjo.

(2) Navedeni preventivni ukrepi vključujejo obveznost, da države članice zagotovijo, da ravnanje z virusom slinavke in parkljevke za raziskave in diagnostiko poteka le v odobrenih laboratorijih iz dela A Priloge XI k Direktivi 2003/85/ES.

(3) Francija je uradno obvestila Komisijo o spremembi imena njenega nacionalnega laboratorija iz dela A Priloge XI k Direktivi 2003/85/ES, ki stoji v Franciji.

(4) Zaradi pravne varnosti je pomembno posodabljati seznam laboratorijev iz dela A navedene priloge. Zato je treba na seznamu laboratorijev iz dela A Priloge XI k Direktivi 2003/85/ES nadomestiti vnos za Francijo.

(5) Prilogo XI k Direktivi 2003/85/ES je zato treba ustrezno spremeniti.

(6) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

V delu A Priloge XI k Direktivi 2003/85/ES se vnos za Francijo nadomesti z naslednjim:

„FR Francija Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort Francija“

Člen 2

Ta sklep je naslovljen na države članice.

V Bruslju, 7. januarja 2011 Za Komisijo John DALLI Član Komisije

(1) UL L 306, 22.11.2003, str. 1.
(1)

Odločba Sveta 2005/767/ES (2) Franciji za obdobje treh let odobri uporabo diferenciranih ravni obdavčitve plinskega olja in neosvinčenega bencina. Francija je za odobritev zaprosila v okviru upravne reforme, ki vsebuje decentralizacijo določenih posebnih pristojnosti, ki so jih prej izvajale enote centralne ravni države. Odločba 2005/767/ES je prenehala veljati 31. decembra 2009.
(1)

Sklep Komisije 2010/89/EU z dne 9. februarja 2010 o prehodnih ukrepih glede izpolnjevanja nekaterih strukturnih zahtev iz uredb (ES) št. 852/2004 in (ES) št. 853/2004 Evropskega parlamenta in Sveta v zvezi z obrati za meso, ribiške proizvode in jajčne proizvode ter s hladilnicami v Romuniji (3) omejuje uporabo nekaterih strukturnih zahtev iz navedenih uredb na nekatere obrate in hladilnice v navedeni državi članici. Ti prehodni ukrepi se uporabljajo do 31. decembra 2010.
SL Uradni list Evropske unije L 133/18

Popravek Sklepa Sveta 2011/33/EU z dne 8. novembra 2010 o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije

( Uradni list Evropske unije L 18 z dne 21. januarja 2011 )

Objava Sklepa 2011/33/EU se šteje za nično in neveljavno.
(4)

Nizozemska je 30. decembra 2009 vložila vlogo za uporabo sredstev ESPG v zvezi s presežnimi delavci v 70 podjetjih, ki delujejo v panogi, razvrščeni v oddelek 18 po drugi reviziji NACE (tiskarstvo in razmnoževanje posnetih nosilcev podatkov), v dveh sosednjih regijah na ravni NUTS II, Noord Brabant (NL41) in Zuid Holland (NL33). Do 11. maja 2010 je bila vloga dopolnjena z dodatnimi informacijami. Ta vloga izpolnjuje zahteve za določitev finančnega prispevka, kot predvideva člen 10 Uredbe (ES) št. 1927/2006. Komisija zato predlaga uporabo zneska 2 890 027 EUR.
(4)

Poljska je 5. februarja 2010 vložila vlogo za uporabo sredstev ESPG v zvezi s presežnimi delavci v dveh podjetjih, ki delujeta v panogi, razvrščeni v NACE Revizija 2 oddelek 29 (Proizvodnja motornih vozil, prikolic in polprikolic), v regiji Wielkopolskie na ravni NUTS II (PL41) in jo do 6. julija 2010 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 633 077 EUR.
(2)

Na podlagi člena 10 Uredbe Sveta (ES) št. 974/98 z dne 3. maja 1998 o uvedbi eura (1) so ECB in NCB 1. januarja 2002 dale v obtok bankovce, denominirane v eurih. Eurobankovci so izraz iste in enotne valute in zanje velja enoten pravni režim.
(2)

Gruzija je priznana na ravni Evropske unije s postopkom iz člena 18(3)(c) Direktive 2001/25/ES Evropskega parlamenta in Sveta z dne 4. aprila 2001 o minimalni ravni izobraževanja pomorščakov (3), ker so priznanja gruzijskih spričeval s strani Italije in Grčije objavljena v Uradnem listu Evropske unije (4), ostanejo veljavna v skladu s členom 19(5) Direktive 2008/106/ES, ne glede na to, da je bila Direktiva 2001/25/ES razveljavljena.
(1)

Z Odločbo Komisije 2009/373/ES (2) in Sklepom Komisije 2010/59/EU (3) so bili za proračunsko leto 2008 potrjeni obračuni vseh plačilnih agencij razen obračunov nemške plačilne agencije Bayern, grške plačilne agencije OPEKEPE, francoske plačilne agencije ODARC in italijanske plačilne agencije ARBEA.
(2)

Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.
(3)

Uredba (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (3), določa, da sta uvoz in tranzit živalskih stranskih proizvodov in predelanih proizvodov prepovedana, razen v skladu z navedeno uredbo.
3.

Člen 34 se nadomesti z naslednjim: „Člen 34 Splošna načela 1. Poslanci zaposlijo: (a) akreditirane parlamentarne pomočnike v smislu člena 5a Pogojev za zaposlitev drugih uslužbencev, in (b) fizične osebe, ki poslancem pomagajo v njihovi državi članici izvolitve in ki so z njimi sklenile pogodbo o zaposlitvi ali opravljanju storitev v skladu z nacionalno zakonodajo in pod pogoji iz tega poglavja (v nadaljevanju ‚lokalni pomočniki‘). 2. Več poslancev se lahko poveže v skupino, ki skupaj zaposli ali koristi storitve enega ali več pomočnikov, kot je to predvideno v odstavku 1. V tem primeru omenjeni poslanci med seboj določijo enega ali več poslancev, ki bodo v imenu vseh pooblaščeni za podpisovanje. Izjava o ustanovitvi skupine poslancev je priložena pogodbi, ki je individualno sklenjena s pomočnikom(-i). V izjavi poslanci opredelijo vsak svoj delež, ki bo odštet od zneska iz člena 33(4). 3. Členi od 35 do 42 se ne uporabljajo za akreditirane parlamentarne pomočnike. 4. Pod pogoji, ki jih določi predsedstvo, se lahko krijejo tudi stroški, nastali iz naslova pogodb o praksi. 5. Brez poseganja v odstavek 1(b) lahko poslanci, pod pogoji iz tega poglavja, pri ponudnikih storitev naročijo točno določene storitve, ki so neposredno vezane na izvrševanje njihovega parlamentarnega mandata. 6. Opravljene storitve ne smejo vključevati posredovanja dela, razen začasnih storitev ponudnikov, ki te storitve opravljajo redno in poklicno in so v skladu z nacionalno zakonodajo pooblaščeni za opravljanje takšnih storitev. 7. Predsedstvo sprejme neizčrpen seznam stroškov, ki se lahko krijejo iz naslova parlamentarne pomoči. 8. Imena oseb iz odstavkov 1(a) in imena oseb iz odstavka 1(b), ki so sklenile pogodbo o zaposlitvi s poslancem, se za obdobje trajanja pogodbe objavijo na spletni strani Evropskega parlamenta skupaj z imenom poslanca, ki mu pomagajo. Te osebe lahko zavoljo zaščite osebne varnosti pisno zahtevajo, da se njihovo ime ne objavi na spletni strani Evropskega parlamenta. Generalni sekretar odloči, ali bo prošnji ugodil.“
SL Uradni list Evropske unije L 234/1

SKLEP SVETA

z dne 26. julija 2010

o sklenitvi Sporazuma med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007, in Sklepne listine

(2010/478/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 166(4) in 173(3), v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju privolitve Evropskega parlamenta,

ob upoštevanju naslednjega:

(1) Komisija se je v imenu Evropske skupnosti s pogajanji dogovorila o Sporazumu med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007 (v nadaljnjem besedilu: Sporazum), in o Sklepni listini.

(2) Sporazum in Sklepna listina sta bila v imenu Skupnosti podpisana dne 11. oktobra 2007 ob upoštevanju njune poznejše sklenitve, v skladu s Sklepom Sveta 2007/745/ES (1).

(3) Evropska unija je zaradi začetka veljavnosti Lizbonske pogodbe dne 1. decembra 2009 nadomestila Evropsko skupnost.

(4) Ta sporazum je treba odobriti –

SPREJEL NASLEDNJI SKLEP:

Člen 1

Sporazum med Evropsko skupnostjo in Švicarsko konfederacijo na avdiovizualnem področju, ki določa pogoje za sodelovanje Švicarske konfederacije v programu Skupnosti MEDIA 2007 (2) (v nadaljnjem besedilu: Sporazum), se odobri v imenu Unije.

Člen 2

Predsednik Sveta v imenu Unije poda uradna obvestila iz člena 13 Sporazuma (3) skupaj z naslednjim:

„Evropska unija je zaradi začetka veljavnosti Lizbonske pogodbe dne 1. decembra 2009 nadomestila Evropsko skupnost in od tega datuma izvršuje vse pravice in obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“

Člen 3

Komisija zastopa Unijo v skupnem odboru, predvidenem v členu 8 Sporazuma.

Člen 4

Sporazum je povezan s sedmimi sporazumi s Švico, ki so bili podpisani 21. junija 1999 in sklenjeni v skladu s Sklepom Sveta in Komisije 2002/309/ES, Euratom (4).

Če sporazumi iz prejšnjega odstavka prenehajo veljati, se Sporazum v skladu z njegovim členom 12 ne obnovi oziroma ni predmet ponovnih pogajanj.

Člen 5

Ta sklep začne veljati na dan po njegovem sprejetju.

Člen 6

Ta sklep se objavi v Uradnem listu Evropske unije.

V Bruslju, 26. julija 2010 Za Svet Predsednik S. VANACKERE

(1) UL L 303, 21.11.2007, str. 9.

(2) UL L 303, 21.11.2007, str. 11.

(3) UL L 217, 18.8.2010, str. 1.

(4) UL L 114, 30.4.2002, str. 1.
(ii)

pripravo in izvedbo kampanje ustrahovanja in zapiranja moldavskih šol, ki uporabljajo latinico, v pridnestrski regiji Republiki Moldaviji, in so navedene v Prilogi II.
(3)

Mandat PPEU bi bilo treba podaljšati do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko (VP) ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz Sklepa 2010/156/SZVP, ter mandat prekine –
(1)

Točka 7 Priloge IIB k Uredbi (ES) št. 43/2009 določa največje število dni, ko so ribiška plovila Unije, skupne dolžine 10 m ali več, ki imajo na krovu vlečne mreže danske potegalke in podobno orodje z mrežnimi očesi, velikimi 32 mm ali več, zabodne mreže z velikostjo mrežnega očesa 60 mm ali več ter pridnene parangale, lahko prisotna v razdelkih ICES VIIIc in IXa z izjemo Cadiškega zaliva, od 1. februarja 2009 do 31. januarja 2010.
(7)

Tretjič, bonitetne ocene morajo biti izdane v skladu z načeli, standardi in postopki, ki zagotavljajo ustrezno poštenost in neodvisnost dejavnosti bonitetnega ocenjevanja, kot je določeno v Uredbi (ES) št. 1060/2009. Določbe „Code monétaire et financier“, zlasti členov L.142-9 in L.164-2, zagotavljajo, da za analitike in uslužbence Banque de France veljajo načelo poslovne skrivnosti in pravila glede nasprotij interesov, vsebovana v pravilih poklicne etike in v kodeksu finančne etike Banque de France, ki jih odobri minister za gospodarstvo, finance in industrijo. Poleg tega kadrovski predpisi Banque de France vsebujejo določbe, katerih izrecni namen je preprečiti, da bi se uslužbenci znašli v razmerah nasprotja interesov. Mehanizmi notranjega nadzora v Banque de France, ki jih izvajata neodvisni uradnik za etična vprašanja in njegovo osebje, zadolžena za preverjanje uporabe etičnega kodeksa, oziroma ki izhajajo iz kolegijske strukture, v celoti vgrajene v organizacijo poslovodenja Banque de France, so učinkovito sredstvo za uveljavljanje skladnosti s temi pravili poštenosti in neodvisnosti. Ker so te zahteve vgrajene v zakonodajo, je mogoče v primeru neupoštevanja naložiti sankcije. Poleg tega kodeks določa potrebna postopkovna pravila in ustrezne standarde, ki zagotavljajo: (i) poštenost in kakovost postopka bonitetnega ocenjevanja (vključno s formaliziranjem verige odločitev, sledljivostjo odločitev in postopkom nadzora kakovosti); (ii) ustrezne postopke zagotavljanja preglednosti in komuniciranja (vključno s pravili dostopanja do bonitetnih ocen, objavljanja metod in razvoja dejavnosti bonitetnega ocenjevanja) ter (iii) ukrepe za preprečevanje nasprotja interesov (vključno s potrebno skrbnostjo analitikov in pravili delovanja nacionalnih in regionalnih odborov za bonitetno ocenjevanje).
SL Uradni list Evropske unije L 126/24

SKLEP SVETA

z dne 10. maja 2010

o dogodku Evropska prestolnica kulture za leto 2014

(2010/294/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa št. 1622/2006/ES Evropskega parlamenta in Sveta o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1), in zlasti člena 9(3) Sklepa,

ob upoštevanju poročil izbirnega sveta iz septembra 2009 o izbirnem postopku za evropski prestolnici kulture na Švedskem in v Latviji ter pozitivnega mnenja Evropskega parlamenta,

ob upoštevanju, da so v celoti izpolnjena merila iz člena 4 Sklepa št. 1622/2006/ES,

ob upoštevanju priporočila Komisije z dne 23. aprila 2010 –

SPREJEL NASLEDNJI SKLEP:

Člen 1

Za „Evropsko prestolnico kulture za leto 2014“ se imenujeta Umeå (Švedska) in Riga (Latvija).

V Bruslju, 10. maja 2010 Za Svet Predsednica Á. GONZÁLEZ-SINDE REIG

(1) UL L 304, 3.11.2006, str. 1.
SL Uradni list Evropske unije L 145/1

SKLEP SVETA

z dne 22. marca 2010

o podpisu protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani, o ugotavljanju skladnosti in prevzemanju industrijskih izdelkov (CAA) v imenu Evropske unije

(2010/319/EU)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 207 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani (v nadaljevanju: Pridružitveni sporazum), (1) je začel veljati 20. novembra 1995.

(2) Člen 47 Pridružitvenega sporazuma določa, kadar je primerno, sklenitev evropskega sporazuma o ugotavljanju skladnosti, člen 55 Pridružitvenega sporazuma pa določa, da si je treba po najboljših močeh prizadevati za približevanje zakonodaj pogodbenic.

(3) Protokol k Pridružitvenemu sporazumu o ugotavljanju skladnosti in prevzemanju industrijskih izdelkov (v nadaljnjem besedilu: Protokol), ki je bil parafiran v Bruslju 24. junija 2009, bi bilo treba podpisati –

SPREJEL NASLEDNJI SKLEP:

Člen 1

Podpis Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani, o ugotavljanju skladnosti in prevzemanju industrijskih izdelkov (CAA) (v nadaljnjem besedilu: Protokol (2)) se odobri v imenu Evropske unije, s pridržkom njegove sklenitve.

Člen 2

Predsednik Sveta je pooblaščen, da imenuje osebo, pooblaščeno za podpis Protokola, v imenu Unije, s pridržkom njegove sklenitve.

Člen 3

Ta sklep začne veljati na datum sprejetja.

Člen 4

Ta sklep se objavi v Uradnem listu Evropske unije.

V Bruslju, 22. marca 2010 Za Svet Predsednik M. Á. MORATINOS

(1) UL L 147, 21.6.2000, str. 3.

(2) Protokol bo objavljen naknadno v Uradnem listu.